Մարիա Մալիբրան

Մարիա Մալիբրան (, ի ծնե տրված անունը՝ , վերցրել է ամուսնու ազգանունը, ), իսպանացի օպերային երգչուհի (կոլորատուրային մեցցո-սոպրանո), XIX դարի արվեստի նշանավոր գործիչներից մեկը։ Երգչուհու դրամատիկական տաղանդը առավել լիարժեք բացահայտվել է խորը զգացումով, պաթոսով և կրքով լի դերերգերում։

Նրա կատարումներին բնորոշ էին իմպրովիզացիոն ազատությունը և տեխնիկական կատարելությունը։ Մալիբրանի ձայնն առանձնանում էր հատուկ էքսպրեսիվությամբ և ստորին ռեգիստրում տոնի գեղեցկությամբ։ Համարվել է Ռոսսինիի և Բելլինիի օպերաների լավագույն կատարողներից մեկը։ Նրանով էին հիացած Ռոսսինին, Դոնիցետտին, Բելլինին, Շոպենը, Մենդելսոնը, Լիստը, Տեոֆիլ Գոտիեն, Կարլ Բրյուլովը։ Նրան բանաստեղծություններ էին ձոնում Մյուսսեն և Լամարտինը, նա ծառայել է որպես նախատիպ Ժորժ Սանդի «Կոնսուելո» վեպի գլխավոր հերոսուհու կերպարի համար։

 Ծանոթագրություններ 

Կատեգորիա:19-րդ դարի կին արվեստագետներ
Կատեգորիա:Իսպանացի դերասանուհիներ
Կատեգորիա:Իսպանացի մեցցո-սոպրանոներ
Կատեգորիա:Իսպանացի օպերային երգչուհիներ
Կատեգորիա:Կին դասական կոմպոզիտորներ
Կատեգորիա:Իսպանացի երաժիշտներ
Կատեգորիա:Թատրոնի ֆրանսիացի դերասանուհիներ